Aalborg Håndbold kæmpede forgæves om bronzemedaljen mod GOG torsdag aften.

Aalborg håndbold tog i dag til Fyn med håbet om at komme hjem til Aalborg med en bronzemedalje om halsen. Sådan gik det ikke. GOG Håndbold vandt den afgørende bronzefinalekamp med 25-22, og herrerne fra Aalborg slutter dermed sæsonen på en fjerde plads. Kampen startede ellers ud rimelig lige, men da der var 13 minutter igen, førte GOG 20-16. Aalborg kom dog godt med igen, men det var ikke nok, og det lykkedes dermed GOG at vinde over aalborgenserne.